آوروپایا گئتمک اوچون رزین قاییقلا اژه دنیزینه چیخان بیر قروپ قانون‌سوز کوچمن یونان ساحل محافظه خیدمتی‌نین امکداش‌لاری طرفیندن گئری گؤندریلیب‌لر.
سون گون‌لر آوروپایا گئتمک ایسته‌ین مین‌لرجه قانون‌سوز کوچمن ایستر قورودان ادیرنه سرحد کئچید منطقه‌لریندن، ایسترسه ده دنیز واسطه‌سیله یونانیستانا کئچمک اوچون ساحل‌لره یان آلیب‌لار.
رزین قاییقلا اژه دنیزینه چیخان بیر قروپ قاچقین یونانیستانین اراضی سولارینا داخیل اولارکن ساحل محافظه خیدمتی‌نین گمی‌لری طرفیندن گئرییه سیخیشدیریلیب‌لار. بو آنلار کامرانین یادداشینا دا کؤچورولوب. همین کوچمنلر تورکیه ساحل محافظه قوموتانلیغی‌نین امکداش‌لاری طرفیندن خلاص ائدیلیب‌لر. خلاص اولونان کوچمنلر بیلدیریب‌لر کی، یونان ساحل محافظه خیدمتی امکداش‌لاری رزین قاییق‌لارین بنزین خورتومونو کسه‌رک حرکته مانع اولوب‌لار.
بونونلا دا اونلاری اؤلومه محکوم ائتمک ایسته‌ییب‌لر. الوئریش‌سیز شرایطده دنیزین اورتاسیندا قالان قانون‌سوز کوچمنلری اونلاری خلاص ائدن تورکیه ساحل محافظه خیدمتی‌نین امکداش‌لارینا تشککورلرینی بیلدیریب‌لر.
